A két nemzetközi szereplés mellett még számos alkalommal részt vett a nemzeti döntőn. 1978-ban holtversenyben az első helyen végzett, de alulmaradt a döntő szavazáson. 1980-ban negyedik, 1981-ben és 1983-ban második lett. 1992-ben újból a negyedik helyen végzett, majd tíz évvel később Elisabeth Andreasennel és Lotta Engberggel együttest alkotva a harmadik helyen végeztek. 2006-ban újból próbálkozott, ekkor a tizedik helyen zárt. 2018-ban tizedik alkalommal vett részt a Melodifestivalenen, ekkor az elődöntőjében a hetedik helyen zárt, így nem jutott be a svéd nemzeti válogató döntőjébe.